ᱢᱟᱱᱰᱤ ᱵᱟᱦᱟᱣᱩᱫᱤᱱ ᱦᱚᱱᱚᱛ

ᱢᱟᱱᱰᱤ ᱵᱟᱦᱟᱣᱩᱫᱤᱱ (ᱯᱟᱧᱡᱟᱵᱤ ᱟᱨ ᱩᱨᱫᱩ: ضلع منڈی بہاؤالدین) ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱧᱡᱟᱵᱽ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾

ᱛᱟᱞᱢᱟ ᱯᱟᱧᱡᱟᱵᱽ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱠᱚᱧᱮ-ᱯᱟᱪᱮ ᱨᱮ ᱡᱷᱮᱞᱟᱢ ᱜᱟᱰᱟ, ᱮᱛᱚᱢ-ᱥᱟᱢᱟᱝ ᱨᱮ ᱪᱤᱱᱟᱵᱽ ᱜᱟᱰᱟ (ᱡᱟᱦᱟᱸ ᱫᱚ ᱱᱚᱣᱟ ᱜᱩᱡᱽᱨᱟᱱᱣᱟᱞᱟ ᱟᱨ ᱜᱩᱡᱽᱨᱟᱴ ᱦᱚᱱᱚᱛ ᱠᱷᱚᱱᱮ ᱵᱷᱮᱜᱟᱨᱟ), ᱟᱨ ᱮᱛᱚᱢ-ᱯᱟᱪᱮ ᱨᱮ ᱥᱚᱨᱜᱳᱫᱷᱟ ᱦᱚᱱᱚᱛ ᱠᱷᱚᱱ ᱞᱟᱜᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱖᱗᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱐᱓᱒ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱢᱟᱱᱰᱤ ᱦᱚᱱᱚᱛ ᱨᱮ ᱱᱤᱛᱚᱜ ᱑᱕ ᱞᱟᱠᱷ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱑᱙᱙᱘ ᱥᱟᱞ ᱨᱮ ᱱᱚᱸᱰᱮ ᱑.᱑᱖ ᱢᱤᱞᱤᱭᱚᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱥᱟᱥᱚᱱ ᱪᱟᱪᱞᱟᱣ
ᱢᱟᱱᱰᱤ ᱵᱟᱦᱟᱣᱩᱫᱤᱱ ᱫᱚ ᱯᱮᱭᱟ ᱛᱚᱦᱥᱤᱞ ᱟᱨ ᱘᱐ ᱜᱚᱴᱟᱝ ᱥᱟᱥᱚᱱ ᱪᱟᱪᱞᱟᱣ ᱠᱚᱣᱩᱱᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ:
#ᱦᱚᱱᱚᱛᱮᱨᱤᱭᱟ
(ᱠᱤᱞᱚᱢᱤᱴᱚᱨ²)ᱦᱚᱲ ᱮᱞ
(᱒᱐᱑᱓)ᱰᱮᱱᱥᱤᱴᱤ
(ᱦᱚᱲ ᱮᱞ ᱰᱮᱱᱥᱤᱴᱤ/ᱠᱤᱞᱚᱢᱤᱴᱚᱨ²)

(᱒᱐᱒᱓)ᱥᱤᱠᱷᱱᱟᱹᱛ ᱫᱚᱨ
(᱒᱐᱒᱓)ᱭᱩᱱᱤᱭᱚᱱ ᱠᱚᱣᱩᱱᱥᱤᱞ᱑ᱢᱟᱱᱰᱤ ᱵᱟᱦᱟᱣᱩᱫᱤᱱ᱗᱕᱙᱗᱖᱔,᱕᱓᱒᱑,᱐᱐᱗.᱒᱙᱗᱒.᱖᱙%᱓᱐᱒ᱢᱟᱞᱚᱠᱣᱟᱞ᱗᱕᱙᱔᱒᱙,᱓᱐᱓᱕᱖᱕.᱖᱒᱖᱖.᱒᱘%᱒᱐᱓ᱯᱷᱚᱞᱤᱭᱟ᱑,᱑᱕᱕᱖᱓᱕,᱖᱕᱑᱕᱕᱐.᱓᱕᱗᱐.᱑᱑%᱓᱐

ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱫᱚ ᱡᱷᱮᱞᱟᱢ ᱟᱨ ᱪᱤᱱᱟᱵᱽ ᱜᱟᱰᱟ ᱠᱚ ᱛᱟᱞᱟ ᱨᱮ ᱢᱮᱱᱟᱜ ᱪᱟᱡᱽ ᱫᱳᱣᱟᱵᱽ ᱨᱮᱱᱟᱜ ᱢᱤᱫ ᱛᱟᱞᱢᱟ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱓᱐° ᱘' ᱠᱷᱚᱱ ᱓᱒° ᱔᱐' ᱠᱚᱧᱮ ᱟᱨ ᱗᱓° ᱓᱖' ᱠᱷᱚᱱ ᱗᱓° ᱓᱗' ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱯᱷᱚᱞᱤᱭᱟ ᱟᱨ ᱢᱚᱞᱤᱠᱣᱟᱞ ᱨᱮᱱᱟᱜ ᱛᱚᱦᱥᱤᱞ ᱫᱚ ᱢᱟᱱᱰᱤ ᱵᱟᱦᱟᱣᱩᱫᱤᱱ ᱠᱷᱚᱱ ᱒᱒.᱕ ᱟᱨ ᱒᱘.᱕ ᱠᱤᱞᱚᱢᱤᱴᱚᱨ (᱑᱔.᱐ ᱟᱨ ᱑᱗.᱗ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱚᱧᱮ ᱨᱮ ᱡᱷᱮᱞᱟᱢ ᱜᱟᱰᱟ ᱛᱮ ᱜᱷᱮᱨᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱡᱷᱮᱞᱟᱢ ᱦᱚᱱᱚᱛ ᱠᱷᱚᱱ ᱱᱚᱣᱟ ᱫᱚ ᱦᱟᱹᱴᱤᱧ ᱟᱠᱟᱫᱼᱟ ᱾ ᱯᱟᱪᱮ ᱨᱮ ᱥᱟᱨᱜᱳᱫᱷᱟ ᱦᱚᱱᱚᱛ, ᱮᱛᱚᱢ ᱨᱮ ᱪᱤᱱᱟᱵᱽ ᱜᱟᱰᱟ (ᱡᱟᱦᱟᱸ ᱫᱚ ᱜᱩᱡᱽᱨᱟᱱᱣᱟᱞᱟ ᱟᱨ ᱦᱟᱯᱤᱡᱟᱵᱟᱫᱽ ᱦᱚᱱᱚᱛ ᱠᱷᱚᱱ ᱱᱚᱶᱟ ᱫᱚ ᱦᱟᱹᱴᱤᱧ ᱟᱠᱟᱫᱼᱟ); ᱟᱨ ᱥᱟᱢᱟᱝ ᱨᱮ ᱜᱩᱡᱽᱨᱟᱴ ᱦᱚᱱᱚᱛ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ ᱒,᱖᱗᱓ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱐᱓᱒ ᱜᱟᱺᱴ ᱢᱤᱞ) ᱾ ᱦᱚᱱᱚᱛ ᱨᱮ ᱢᱟᱱᱰᱤ ᱵᱟᱦᱟᱣᱩᱫᱤᱱ, ᱯᱷᱚᱞᱤᱭᱟ ᱟᱨ ᱢᱟᱞᱚᱠᱣᱟᱞ ᱛᱚᱦᱥᱤᱞ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾History and District Overview on District Police Office, Mandi Bahauddin website Retrieved 21 January 2023

ᱦᱚᱲ ᱮᱞ

᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱢᱟᱱᱰᱤ ᱵᱟᱦᱟᱫᱩᱫᱤᱱ ᱦᱚᱱᱚᱛ ᱨᱮ ᱒᱕᱒,᱐᱐᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱫᱚ ᱑,᱕᱙᱔,᱐᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱟᱱᱰᱤ ᱵᱟᱦᱟᱣᱩᱫᱤᱱ ᱨᱮ ᱡᱟᱱᱟᱝ  ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱑᱐᱕᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱘.᱖᱓% - ᱠᱚᱲᱟ ᱟᱜ ᱗᱔.᱖᱑% ᱟᱨ ᱛᱤᱨᱞᱟᱹ ᱭᱟᱜ ᱖᱓.᱑᱔% ᱛᱟᱦᱮᱸ ᱠᱟᱱᱟ ᱾ ᱒᱐.᱔᱗% (᱓᱒᱖.᱓᱕᱘) ᱦᱚᱲ ᱮᱞ ᱫᱚ ᱥᱚᱦᱚᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱔.᱘᱘% (᱓᱙᱖,᱕᱓᱕) ᱦᱚᱲ ᱮᱞ ᱫᱚ ᱑᱐ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱵᱟᱹᱲᱛᱤ, ᱙᱙.᱔᱐% ᱢᱩᱥᱞᱤᱢ ᱠᱟᱱᱟ ᱠᱚ, ᱡᱚᱠᱷᱚᱱ ᱐.᱖% (᱑᱐,᱙᱖᱔) ᱦᱚᱲ ᱮᱞ ᱫᱷᱚᱨᱚᱢ ᱨᱤᱱ ᱠᱚᱢ ᱦᱚᱲ, ᱢᱩᱬᱩᱛ ᱫᱚ ᱤᱥᱟᱹᱭ ᱫᱷᱚᱨᱚᱢ ᱨᱤᱱ ᱠᱟᱱᱟ ᱠᱚ ᱾ ᱒᱐᱒᱓ ᱥᱮᱨᱢᱟ ᱨᱮ ᱱᱚᱣᱟ ᱦᱚᱱᱚᱛ ᱨᱮ ᱒᱘᱖,᱑᱖᱘ ᱚᱲᱟᱜ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱫᱚ ᱑,᱘᱒᱙,᱔᱘᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ ᱙᱓.᱒% ᱦᱚᱲ ᱫᱚ ᱯᱟᱧᱡᱟᱵᱤ, ᱔.᱕᱗% ᱫᱚ ᱩᱨᱫᱩ ᱟᱨ ᱑.᱗᱗% ᱫᱚ ᱯᱟᱥᱛᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾ ᱱᱚᱸᱰᱮ ᱨᱚᱲᱚᱜ ᱠᱟᱱ ᱯᱟᱧᱡᱟᱵᱤ ᱯᱟᱹᱨᱥᱤ ᱫᱚ ᱢᱟᱱᱚᱠ ᱯᱟᱹᱨᱥᱤ ᱠᱷᱚᱱ ᱥᱩᱨ ᱨᱮ ᱢᱮᱱᱟᱜᱼᱟ ᱾

᱑᱙᱙᱘ ᱥᱮᱨᱢᱟ ᱨᱮᱱᱟᱜ ᱯᱟᱠᱤᱥᱛᱟᱱ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱨᱮ ᱑,᱑᱖᱐,᱕᱕᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑᱔.᱙᱓% ᱦᱚᱲ ᱫᱚ ᱥᱚᱦᱚᱨᱤ ᱦᱚᱭ ᱦᱤᱥᱤᱫ ᱨᱮ ᱠᱚ ᱛᱟᱦᱮᱸᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱯᱟᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱱᱚᱛ ᱠᱚ